CELEX: 31986D0039
Language: el
Date: 1985-12-23 00:00:00
Title: 86/39/ΕΟΚ: Απόφαση της Επιτροπής της 23ης Δεκεμβρίου 1985 για την εφαρμογή στο νομό Γρεβενών, Ελλάδα, προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων (Το κείμενο στην ελληνική γλώσσα είναι το μόνο αυθεντικό)

Avis juridique important

|

31986D0039

86/39/ΕΟΚ: Απόφαση της Επιτροπής της 23ης Δεκεμβρίου 1985 για την εφαρμογή στο νομό Γρεβενών, Ελλάδα, προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 062 της 05/03/1986 σ. 0025 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Δεκεμβρίου 1985  για την εφαρμογή στο νομό Γρεβενών, Ελλάδα, προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων  (Το κείμενο στην ελληνική γλώσσα είναι το μόνο αυθεντικό)  (86/39/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι το Συμβούλιο υιοθέτησε τον κανονισμό (ΕΟΚ) αριθ. 2088/85 της 23ης Ιουλίου 1985 (1) σχετικά με τα Ολοκληρωμένα Μεσογειακά Προγράμματα·  ότι είναι αναγκαίο ν' αναληφθούν πρότυπες ενέργειες για τον έλεγχο των μεθόδων εφαρμογής των Ολοκληρωμένων Μεσογειακών Προγραμμάτων, προκειμένου να εξασφαλιστεί ότι αυτά τα προγράμματα θα μπορέσουν να εφαρμοστούν αμέσως μετά την υιοθέτησή τους·  ότι οι πρότυπες ενέργειες αποτελούν σύνολο δράσεων, οι οποίες έχουν συνοχή μεταξύ τους και δεν είναι ασυμβίβαστες ούτε μεταξύ τους ούτε με τα προγράμματα περιφερειακής ανάπτυξης, και οι οποίες παρουσιάζουν ιδιαίτερα πλεονεκτήματα όσον αφορά τις πολιτικές της Κοινότητας·  ότι κάθε πρότυπη ενέργεια τοποθετείται σε μικρότερη κλίμακα από ό,τι τα σχέδια ενεργειών που προβλέπονται στο πλαίσιο των Ολοκληρωμένων Μεσογειακών Προγραμμάτων·  ότι η Ελληνική Δημοκρατία πρότεινε στην Επιτροπή τη θέσπιση μιας προπαρασκευαστικής ενέργειας για την εφαρμογή των Ολοκληρωμένων Μεσογειακών Προγραμμάτων στο νομό Γρεβενών, Ελλάδα ·  ότι η εν λόγω πρότυπη ενέργεια αφορά περιοχή που παρουσιάζει αναπτυξιακά προβλήματα ανάλογα με εκείνα που προορίζονται να επιλύσουν τα Ολοκληρωμένα Μεσογειακά Προγράμματα·  ότι, προκειμένου να εξασφαλιστεί η αποτελεσματικότητά της, η εν λόγω πρότυπη ενέργεια θα διεξαχθεί σε διαδοχικές φάσεις με τη συμφωνία των εθνικών αρχών του ενδιαφερόμενου κράτους μέλους και σε στενή συνεργασία με τις αρμόδιες περιφερειακές και τοπικές αρχές,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Θεσπίζεται στο νομό Γρεβενών, Ελλάδα, πρότυπη προπαρασκευαστική ενέργεια για την πραγματοποίηση των Ολοκληρωμένων Μεσογειακών Προγραμμάτων. Τα λεπτομερή στοιχεία της ενέργειας αυτής αναφέρονται στο παράρτημα 1.  Άρθρο 2  Η εφαρμογή της πρότυπης ενέργειας εξετάζεται σε τακτικά διαστήματα από την Επιτροπή, σε συνεννόηση με το ενδιαφερόμενο κράτος μέλος, προκειμένου ν' αποφασίσει αν, και σε ποιο βαθμό, πρέπει να επανεξεταστούν τα στοιχεία του παραρτήματος 1.  Άρθρο 3  Η πρότυπη ενέργεια εφαρμόζεται με ειδικές αποφάσεις της Επιτροπής που αναφέρονται σε ειδικές δράσεις που αποτελούν τμήμα της πρότυπης ενέργειας. Οι αποφάσεις περιγράφουν το περιεχόμενο των δράσεων, καθορίζουν τη συμμετοχή της Κοινότητας στη χρηματοδότηση κάθε δράσης και διευκρινίζουν τις λεπτομέρειες εφαρμογής. Στο παράρτημα 2 καθορίζονται οι γενικοί όροι που πρέπει να πληρούνται για να είναι δυνατό να ληφθούν αυτές οι ειδικές αποφάσεις.  Άρθρο 4  Μέσα σε τρεις μήνες μετά την ολοκλήρωση όλων των δράσεων που περιλαμβάνονται στην πρότυπη ενέργεια, το ενδιαφερόμενο κράτος μέλος υποβάλλει στην Επιτροπή έκθεση σε πέντε αντίγραφα, στην οποία αναφέρονται τα πορίσματα που συνάγονται συνολικά από την πρότυπη ενέργεια για την εφαρμογή των Ολοκληρωμένων Μεσογειακών Προγραμμάτων.  Άρθρο 5  Θεσπίζεται Επιτροπή παρακολούθησης, μετά από κοινή συμφωνία μεταξύ της Επιτροπής και των εθνικών, περιφερειακών και των ενδιαφερομένων τοπικών αρχών του κράτους μέλους, για τον έλεγχο της εκτέλεσης της προπαρασκευαστικής ενέργειας. Οι αρχές αυτές, σε συνεννόηση με την Επιτροπή, λαμβάνουν τα υπόλοιπα αναγκαία διοικητικά μέτρα σε κάθε διοικητικό επίπεδο.  Άρθρο 6  Η συνδρομή που αποφασίζεται από την Επιτροπή για την πρότυπη ενέργεια δεν δεσμεύει την Κοινότητα ως προς την οριστική επιλογή των περιοχών που θα αποτελέσουν αντικείμενο των Ολοκληρωμένων Μεσογειακών Προγραμμάτων.  Άρθρο 7  Η παρούσα απόφαση απευθύνεται στην Ελληνική Δημοκρατία.  Βρυξέλλες, 23 Δεκεμβρίου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 197 της 27. 7. 1985, σ. 1.  ΠΑΡΑΡΤΗΜΑ 1  ΠΡΟΠΑΡΑΣΚΕΥΑΣΤΙΚΗ ΕΝΕΡΓΕΙΑ ΓΙΑ ΤΗΝ ΕΦΑΡΜΟΓΗ ΤΩΝ ΟΛΟΚΛΗΡΩΜΕΝΩΝ ΜΕΣΟΓΕΙΑΚΩΝ ΠΡΟΓΡΑΜΜΑΤΩΝ ΣΤΟ ΝΟΜΟ ΓΡΕΒΕΝΩΝ, ΕΛΛΑΔΑ  1. ΤΙΤΛΟΣ  Προπαρασκευαστική ενέργεια για την εφαρμογή των Ολοκληρωμένων Μεσογειακών Προγραμμάτων στο νομό Γρεβενών, Ελλάδα.  2. ΠΡΟΣΔΙΟΡΙΣΜΟΣ ΚΑΙ ΓΕΝΙΚΑ ΧΑΡΑΚΤΗΡΙΣΤΙΚΑ ΤΗΣ ΠΕΡΙΟΧΗΣ  Η προπαρασκευαστική ενέργεια αφορά το σύνολο του νομού Γρεβενών, και ιδιαίτερα την πόλη των Γρεβενών, καθώς και το δυτικό τμήμα του νομού.  Σήμερα, ο πρωτογενής τομέας απασχολεί το 59 % του ενεργού πληθυσμού, ο δευτερογενής το 21 % και ο τριτογενής τομέας το 20 %. Η παραγωγικότητα στον πρωτογενή και δευτερογενή τομέα είναι ιδιαίτερα χαμηλή σε σχέση με τον μέσο όρο της ελληνικής οικονομίας.  Η αιγοπροβατοτροφία, που παίζει ιδιαίτερα σημαντικό ρόλο στον πρωτογενή τομέα, βρίσκεται σήμερα σε υποβάθμιση. Τα δάση δεν είναι αρκετά αξιοποιημένα. Η ανάπτυξη του τουρισμού είναι πολύ περιορισμένη ενώ υπάρχουν πραγματικές δυνατότητες, ιδιαίτερα για τα χειμερινά αθλήματα.  3. ΓΕΝΙΚΟΙ ΣΤΟΧΟΙ ΤΗΣ ΠΡΟΠΑΡΑΣΚΕΥΑΣΤΙΚΗΣ ΕΝΕΡΓΕΙΑΣ ΚΑΙ ΕΠΙΛΟΓΗ ΤΩΝ ΔΡΑΣΕΩΝ  Η προπαρασκευαστική ενέργεια αποσκοπεί στο να διευκολύνει τη σύσταση και τη λειτουργία ενός δημόσιου οργανισμού με καινοτομικό χαρακτήρα, που θα επιτρέψει τη γρηγορότερη εφαρμογή ολοκληρωμένων προγραμμάτων ανάπτυξης και την καλύτερη συμμετοχή των μαζικών φορέων του νομού στη διαχείριση των δημόσιων πιστώσεων.  Για το σκοπό αυτό, η προπαρασκευαστική ενέργεια προβλέπει κοινοτική συνδρομή για την εφαρμογή, από το 1986, ενός πολυτομεακού προγράμματος που θα παρουσιάζει συνοχή με μέτρα που θα εμπίπτουν στις αρχικές δραστηριότητες του δημόσιου οργανισμού και θα αποσκοπούν στη βελτίωση των εξής κοινωνικοοικονομικών δημοσίων δομών του νομού Γρεβενών. Όσον αφορά:  α) τη γεωργία  - επέκταση των αρδευομένων εκτάσεων,  - η αναπροσαρμογή των καλλιεργειών με σκοπό την καλύτερη οργανική σύνδεση μεταξύ της φυτικής παραγωγής και της κτηνοτροφίας,  - αναδιάρθρωση της κτηνοτροφίας με βελτίωση της παραγωγικότητας,  - καλύτερη εκμετάλλευση του δασικού πλούτου, συμπεριλαμβανόμενου και του εθνικού δρυμού Πίνδου·  β) τον δευτερογενή τομέα  η επιμόρφωση, μελέτες και κοινές υπηρεσίες που θα αποσκοπούν στην ανάπτυξη των δραστηριοτήτων των μικρομεσαίων επιχειρήσεων (ΜΜΕ)·  γ) τον τουρισμό  - βελτίωση της τουριστικής δομής της περιοχής, ιδιαίτερα με την απασχόληση παραδοσιακών αρχιτεκτονικών κτισμάτων και την μετατροπή ξενώνων,  - βελτίωση των εγκαταστάσεων του χιονοδρομικού κέντρου Βασιλίτσας, και βελτίωση της οδοποιίας που οδηγεί στο χιονοδρομικό κέντρο,  - μελέτες σκοπιμότητας που αφορούν την ανάπτυξη του χιονοδρομικού κέντρου και τη δυνατότητα να δημιουργηθεί κέντρο προετοιμασίας αθλητών,  - προβολή και διαφήμιση για την ανάπτυξη του τουριστικού τομέα ·  δ) υποδομή  - βελτίωση της οδικής σύνδεσης με τον ανατολικο-δυτικό άξονα (Ιωάννινα-Λάρισα),  - ύδρευση σε 15 δήμους και κοινότητες του νομού Γρεβενών,  - κατασκευή ενός κλειστού γυμναστηρίου στη Δεσκάτη και ενός κλειστού κολυμβητηρίου στα Γρεβενά·  ε) γενικά  δαπάνες που αφορούν τη σύσταση, την οργάνωση και τη λειτουργία του Οργανισμού Ανάπτυξης Γρεβενών.  4. ΧΡΟΝΟΔΙΑΓΡΑΜΜΑ  Από Δεκέμβριο 1985 μέχρι Δεκέμβριο 1986. 5. ΑΡΜΟΔΙΕΣ ΑΡΧΕΣ  - Για το συντονισμό:  Το Υπουργείο Εθνικής Οικονομίας.  - Για την εφαρμογή:  Το Υπουργείο Εθνικής Οικονομίας, το Υπουργείο Γεωργίας, το Υπουργείο Δημοσίων Έργων, η νομαρχία Γρεβενών, ο ΕΟΜΜΕΧ, ο Εθνικός Οργανισμός Τουρισμού (ΕΟΤ), η Γενική Γραμματεία Αθλητισμού (ΓΓΑ) το Ελληνικό Κέντρο Παραγωγικότητας (ΕΛΚΕΠΑ) σε συνεργασία με τον Οργανισμό Ανάπτυξης του νομού Γρεβενών.  6. ΕΚΤΙΜΗΣΗ ΤΗΣ ΚΟΙΝΟΤΙΚΗΣ ΣΥΝΕΙΣΦΟΡΑΣ ΚΑΙ ΧΡΟΝΟΔΙΑΓΡΑΜΜΑ ΠΛΗΡΩΜΩΝ  Προβλεπόμενη χρηματοδότηση: βλέπε επόμενο πίνακα (1).  ΕΦΑΡΜΟΓΗ ΠΡΟΠΑΡΑΣΚΕΥΑΣΤΙΚΗΣ ΕΝΕΡΓΕΙΑΣ ΣΤΑ ΓΡΕΒΕΝΑ  ΠΡΟΒΛΕΠΟΜΕΝΗ ΧΡΗΜΑΤΟΔΟΤΗΣΗ  1.2,6 //  //  // Μέτρα   // Πληρωμές μέχρι τις 31 Δεκεμβρίου 1986   //  // 1.2.3,4.5,6 //  // Συνολικό  κόστος   // Υπάρχοντα μέσα   // Κονδύλι 550   //  // 1.2.3.4.5.6 //  // ECU   // ECU   // %   // ECU  // %   //    //   //   //   //   //   // Α. Γεωργία   //   //  //   //   //   // - Κτηνοτροφικές εκμεταλλεύσεις   // 385 000  // 105 875   // (1)   // -   // -   // - Βελτίωση βοσκότοπων  // 500 000   // 225 000   // (2)   // 50 000   // 10   // - Κτηνιατρική περίθαλψη του ζωικού πληθυσμού   // 67 500   // -  // -   // 33 750   // 50   // - Γενετική βελτίωση του ζωικού πληθυσμού   // 50 000   // -   // -   // 25 000   // 50   // - Αρδεύσεις   // 2 000 000   // 1 000 000   // 50   // 400 000  // 20   // - Δάση   // 1 423 000   // 654 000   // (3)   // 57 500   // (3)   // Β. Υποδομή   //   //   //   //   //   // - Βελτίωση του οδικού δικτύου   // 307 700   // 153 850   // 50  // 61 540   // 20   // - Ύδρευση σε 15 δήμους και κοινότητες  // 370 000   // 185 000   // 50   // 74 000   // 20   // - Αθλητική υποδομή   // 690 000   // -   // -   // 345 000  // 50   // Γ. Τουρισμός   //   //   //   //   //   // - Κατασκευή δρόμου Αγίας Παρασκευής-Βασιλίτσας   // 385 000  // 192 500   // 50   // 77 000   // 20   // - Μετατροπή ξενώνων   // 385 000   // -   // -   // 192 500   // 50   // - Προβολή   // 40 000   // -   // -   // 20 000   // 50   // - Μελέτες σκοπιμότητας   // 120 000   // -   // -   // 84 000  // 70   // Δ. ΜΜΕ   //   //   //   //   //   // - Επιμόρφωση  // 12 000   // -   // -   // 8 400   // 70   // - Μελέτες σκοπιμότητας   // 23 000   // -   // -   // 16 100   // 70   // - Κοινές υπηρεσίες   // 230 000   // -   // -   // 161 000  // 70   // Ε. Οργανισμός ανάπτυξης Γρεβενών   //   //   //  //   //   // - Σύσταση, οργάνωση και λειτουργία   // 310 000  // -   // -   // 155 000   // 50   //   //    //   //   //  //   // Σύνολο   // 7 298 200   // 2 516 225   //   // 1 760 790   //   //  //   //   //   //   //  (1) Το υπάρχον μέσον (ΕΓΤΠΕ) συμμετέχει με ποσοστό 50 % της κρατικής δαπάνης, η οποία εκτιμάται ότι αντιπροσωπεύει το 55 % του κόστους της επένδυσης.  (2) Το υπάρχον μέσον συμμετέχει με ποσοστό 50 % της κρατικής δαπάνης, η οποία εκτιμάται ότι αντιπροσωπεύει το 90 % του κόστους της επένδυσης, ήτοι μία συμμετοχή του υπάρχοντος μέσου ύψους 45 % του κόστους της επένδυσης. Το κονδύλιο 550 συμμετέχει για το υπόλοιπο 10 % της επένδυσης ειδάλλως θα ήταν σε βάρος των δικαιούχων. Η χρηματοδότηση των ενεργειών θα εξασφαλισθεί ως εξής: κράτος μέλος: 45 %, ΕΓΤΠΕ: 45 % και κονδύλιο 550: 10 %.  (3) Η συμμετοχή του υπάρχοντος μέσου περιορίζεται στις επιλέξιμες δραστηριότητες στα πλαίσια του κανονισμού (ΕΟΚ) αριθ. 1975/82, για τις οποίες οι δαπάνες εκτιμώνται για το 1986 στα 1 308 000 ECU. Το ΕΓΤΠΕ, συμμετέχει με 50 %. Οι μη επιλέξιμες δραστηριότητες στα πλαίσια του ανωτέρου κανονισμού πρηματοδοτούνται στα πλαίσια του κονδυλίου 550. Οι δαπάνες τους εκτιμώνται ότι θα ανέλθουν στα 115 000 ECU για κάθε έτος κατά τη διάρκεια της προπαρασκευαστικής ενέργειας. Το κονδύλιο 550 συμμετέχει με ποσοστό 50 %.  ΠΑΡΑΡΤΗΜΑ 2  ΓΕΝΙΚΟΙ ΟΡΟΙ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΓΙΑ ΝΑ ΚΑΤΑΣΤΕΙ ΔΥΝΑΤΗ Η ΛΗΨΗ ΤΩΝ ΕΙΔΙΚΩΝ ΑΠΟΦΑΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3  1. Για τα μέτρα που αναφέρονται στο παράρτημα 1 τμήμα 6, για τα οποία η συνεισφορά της Κοινότητας πρέπει να χρηματοδοτηθεί εξ ολοκλήρου από τις πιστώσεις του κονδυλίου 550 του κοινοτικού προϋπολογισμού, μία ειδική απόφαση, κατά την έννοια του άρθρου 3, μπορεί να ληφθεί σε σχέση με τα διαθέσιμα μέσα του κοινοτικού προϋπολογισμού.  2. Για τα μέτρα που αναφέρονται λεπτομερώς στο παράρτημα 1 τμήμα 6, για τα οποία η συνεισφορά της Κοινότητας θα χρηματοδοτηθεί από τη συνδυασμένη χρήση των πιστώσεων του κονδυλίου 550 του κοινοτικού προϋπολογισμού και από τις διαθέσιμες πιστώσεις των ταμείων ή των ενεργειών της Κοινότητας, ιδιαίτερα το Ευρωπαϊκό Γεωργικό Ταμείο Προσανατολλισμού και Εγγυήσεων, το Ευρωπαϊκό Κοινωνικό Ταμείο, το Ευρωπαϊκό Ταμείο Περιφερειακής Ανάπτυξης, θα ληφθεί χωριστά απόφαση, προκειμένου να χρησιμοποιηθούν οι εγγεγραμμένες πιστώσεις του κονδυλίου 550 και μετά από την έγκριση κάθε εν λόγω δράσης σύμφωνα με τις υπάρχουσες διαδικασίες για το Ταμείο ή την ενέργεια και σε σχέση με τα διαθέσιμα μέσα του προϋπολογισμού.  3. Η Ελληνική Δημοκρατία αναλαμβάνει να δώσει την αναγκαία προτεραιότητα για κάθε δράση σύμφωνα με το χρηματοδοτικό σχήμα παραρτήματος 1 τμήμα 6, κατά την υποβολή των αιτήσεων για ενίσχυση από τα κοινοτικά ταμεία ή τις ενέργειες που περιγράφονται στο παραπάνω σημείο 2.  (1) Ο όρος «υπάρχοντα μέσα» υποδηλώνει το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο ή το τμήμα Προσανατολισμού του ΕΓΤΠΕ.  Σημείωση: Οι χρηματοδοτικές εκτιμήσεις που αναφέρονται στον πίνακα μπορούν να αναθεωρηθούν